Diari Oficial de la Generalitat Valenciana


Sumari del DOGV 4496, del 09-05-2003 (2003/5029)

Informació pública de l'alternativa tècnica i proposició juridicoeconòmica del programa i projecte de reparcel·lació de la unitat d'execució número 10, del sòl urbà residencial.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   4496

Data del DOGV
:   09-05-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/5029


Organisme emissor
:   Ajuntament de Benigànim

Tipus de document
:   Anunci

Informació pública de l'alternativa tècnica i proposició juridicoeconòmica del programa i projecte de reparcel·lació de la unitat d'execució número 10, del sòl urbà residencial. [2003/M5029]
  
En compliment del que disposen els articles 46, 69 i concordants de la Llei 6/1994, de 15 de novembre, de la Generalitat Valenciana (LRAU), es fa públic que, per acord de l'Ajuntament en Ple, de data 28 de març de 2003, s'ha resolt sotmetre a informació pública per termini de 20 dies l'alternativa tècnica i proposició juridicoeconòmica del programa i projecte de reparcel·lació de la unitat d'execució número 10, del sòl urbà residencial, redactat i gestionat indirectament per l'Agrupació d'Interés Urbanístic de la UE 10, inscrita en el Registre d'Agrupacions d'Interés Urbanístic de la Direcció General d'Urbanisme i Ordenació Territorial amb el número 0314, CIF Y31483104, raó social a la plaça del Rei En Jaume número 4, 46009 Benigánim (València) i que afecta:
  
Delimitació de l'àmbit d'actuació de la UE 10
  
L'àmbit de l'actuació integrada abraça la totalitat de la unitat d'execució número 10 de sòl urbà residencial, formant una àrea de repartiment amb un aprofitament tipus d'1,52 m²/m², tal com s'especifica en la fitxa urbanística del Pla General per a este sector de sòl urbà residencial amb una superfície total de 10.021,23 m².
  
Respecte de l'ordenació detallada i límits previstos en el Pla General per al sòl afectat per esta actuació, s'ha mantingut.
  
Durant el període d'informació pública regirà el que disposen els citats preceptes i, per tant, podran formular-se al·legacions sobre l'alternativa tècnica que podrà ser objecte de pública consulta en l'Ajuntament, podran presentar-se altres alternatives tècniques, cabrà la pròrroga per 20 dies addicionals si, durant els 10 primers dies d'informació pública, alguna persona es comprometera a presentar una alternativa tècnica substancialment distinta a la inicial i prestara caució d'això, i podran presentar-se proposicions juridicoeconòmiques durant els cinc dies següents al venciment del tràmit d'informació pública. L'acte d'obertura de pliques se celebrarà en la següent data hàbil a la conclusió del termini per a presentar-les i, durant els 10 dies següents, les actuacions podran ser objecte de consulta i al·legacions i els competidors podran associar-se unint les seues proposicions. No obstant això, podran formular-se al·legacions o realitzar-se les actuacions legalment previstes en relació amb el projecte de reparcel·lació de la UE 10.
  
Així mateix, el present anunci servirà de notificació als propietaris desconeguts, o propietaris el domicili del qual s'ignora, segons el que disposa l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, modificada per la Llei 4/1999.